wickkiey/tamil-wikipedia-markdown huggingface dataset:
# ஜேசிபி (நிறுவனம்)


**ஜே. சி. பேம்போர்டு அகழ்வு நிறுவனம்** (*J. C. Bamford Excavators Limited*) என்பதன் சுருக்கமே ஜேசிபி நிறுவனம் ஆகும். ஜேசிபி நிறுவனம் 1945 ஆம் ஆண்டு ஜோசப் சிரில் பேம்போர்டு என்பவரால் தொடங்கப்பட்டது. அவரின் பெயரே நிறுவனத்திற்கு சூட்டப்பட்டது. இது கட்டுமானம், விவசாயம், இடிப்புப்பணி, பூமி தோண்டுதல் அல்லது அகழ்வுப் பணிக்கான கனரக வாகனங்கள் தயாரிக்கும் முதன்மை நிறுவனம் ஆகும்.மேலும் இந்நிறுவனம் கட்டுமான இயந்திரங்கள் தயாரிப்பில் உலகின் மூன்றாவது மிகப்பெரிய நிறுவனமாக விளங்குகிறது.. மேலும் மேற்கண்ட பணிகளை மேற்கொள்ள 300 வகையான இயந்திரங்களை இந்த நிறுவனம் தயாரிக்கிறது. ஆசியா , ஐரோப்பா, வட அமெரிக்கா, உள்ளிட்ட கண்டங்களில் இருக்கும் 22 தொழிற்சாலைகளில் இருந்து வாகனங்கள் தயாரிக்கப்பட்டு உலகம் முழுவதுமுள்ள 150 நாடுகளில் விற்பனை செய்யப்படுகின்றன.  

## வரலாறு
### 20ஆம் நூற்றாண்டு
1948-ல் ஆறு பேரை வேலை ஆட்களாக வைத்துக்கொண்டு முதல் நீரியல் துரப்பணம் இயந்திரத்தை உருவாக்கினார். 1950-ல் இது இயந்திர தயாரிப்பு நிறுவனமாக மாறியது. ஓரு வருடத்திற்குப் பின் இந்த இயந்திரத்தின் நிறம் மஞ்சளாக மாற்றப்பட்டது. 1953 ல் பின் பக்க துாக்கு இயந்திரமாக உருவாக்கப்பட்டது. 1957-ல் ஹைட்ரா டிக்கா என்ற முறையில் அதிக பளு துாக்கும் இயந்திரமாகவும் வேளாண்மை மற்றம் கட்டிட வேலைகளுக்கும் பயன்படுத்தப்பட்டது. 1960-ல் ஜே சி பி நீரியல் இழுவை இயந்திரம் என்ற உருவில் வட அமெரிக்கா சந்தையில் நுழைந்து வெற்றி பெற்றது.1978 ல் பளு இயந்திரமாக உருவெடுத்தது. 1979-ல் இந்தியாவில் காலடி எடுத்து வைத்தது.1991-ல் ஜப்பான் நாட்டு நிறுவனத்தின் கூட்டுடன் உற்பத்தி செய்தது. இரண்டு வருடங்கள் கழித்து அமெரிக்கா கொரியா பிரேசில் ஆகிய நாடுகளில் தனது உற்பத்தியை பெருக்கியது.  

### 21ஆம் நுாற்றாண்டு
40 வருடங்களுக்குப் பிறகு 2004-2005ஆம் ஆண்டுகளில் ஜேசிபி 444 டீசல் இயந்திரத்தை உற்பத்தி செய்தது. ஜெர்மன் தொழில் நுட்ப இயந்திரக் கருவிகளைக் கொண்டு புதிய தொழிற்சாலைகளை சீனாவில் நிறுவியது. 2006 ம் ஆண்டு 4000 தொழிலாளர்கள் கொண்ட தொழிற்சாலையாகச் செயல்பட்டது.2007 ல் கட்டுமானத் தொழில் நுட்ப போட்டிக்கு அதிக பளு உள்ள தயாரிப்புகளை திட்டமிட்டு உருவாக்கியது. 2009-ல் இந்தியாவில் இது பெரிய தொழில்சாலைகளை அரியானா மாநிலத்தில் நிறுவியது.  

## உலகளாவிய சந்தை
அமெரிக்க ஐக்கிய நாடுகள் ஜெர்மனி தென் அமெரிக்கா ஆஸ்திரேலியா இந்தியா மற்றும் சீனா போன்ற நாடுகளில் தொழிற்சாலைகளை ஆரம்பித்தது.12000 ஊழியர்களுடன் 150 நாடுகளில் 1500 பணிமனைகளை உருவாக்கியது.இத்தொழில்சாலைகளில் 300 தயாரிப்புகளை தயாரித்தது.  

### ஜேசிபி யின் தயாரிப்புகள்
- ஜேசிபி அறுவடை செய்யும் இயந்திரம்
- ஜேசிபி நில சீரமைப்பு மற்றும் இணை தயாரிப்புகள்
- ஜேசிபி வாடகை அமைப்பு இயந்திரம்
- ஜேசிபி இணைப்புகள்
- ஜேசிபி பளு தயாரிப்புகள்
- ஓட்டுனர் தொடர் அமைப்பு
இது போன்ற இன்னும் பல தயாரிப்புகளை உற்பத்தி செய்தது.  
இந்தியாவில் பரிதாபாத் (அரியானா) ஜெய்ப்பூர் மற்றும் புனே ஆகிய இடங்களில் ஜேசிபி நிறுவனம் இயங்கி வருகிறது.
# உயரமாகத் தாண்டுதல்

**உயரமாகத் தாண்டுதல்** என்பது ஒருவர் தன்னுடைய உடலை செங்குத்தாக புவி ஈர்ப்பு விசையை உயர்த்துவதாகும். உயரமாகத் தாண்டுதல் என்பது நின்ற நிலையில் இருந்து மேலே தாண்டுதல் ஆகும்.  

## வகைகள்
உயரமாக தாண்டுதல் என்பது இரண்டு வகைகளாக பிாிக்கப்படுகிறது.  

### நின்ற இடத்தில் உயரமாகத் தாண்டுதல்
நின்ற நிலையில் இரண்டு கால்களை சமமாக சேர்த்து வைத்து உயரமாக தாவ வேண்டும்.  

### ஓடி வந்து உயரமாக தாண்டுதல்
ஓடி வந்து உடலில் உள்ள சக்தியை கொடுத்து உயரமாக தாவ வேண்டும்.  

## விளையாட்டுகளில் பயன்படுத்துதல்
உயரமாக தாண்டுதல் தடகள போட்டிகளில் திறமைகளை அறிய பயன்படுகிறது. மேலும் வலைப்பந்து, கூடைப்பந்து, கால்பந்து, கையுந்து போட்டிகளில் வீரர்களின் உயரமாக தாவுதல் திறன் பாிசோதனை செய்யப்படுகிறது. தசை வலிமை, விரைவு சக்தி போன்றவற்றை அறிய உயரமாக தாண்டுதல் பயன்படுகிறது.
# மதிப்புமிகு வேதியியல் நிறுவன ஆய்விதழ்



மதிப்புமிகு வேதியியல் நிறுவன ஆய்விதழ் என்பது மதிப்புமிகு வேதியியல் நிறுவனத்தால் வெளியிடப்படும் ஒரு வேதியியல் இதழாகும். 1980 ஆம் ஆண்டில் மாறுபட்ட பிற அறிவியல் நிறுவனங்களுடன் இணைந்து **வேதியியலுக்கான வேந்திய சங்கம்** அல்லது **மதிப்புமிகு வேதியியல் நிறுவனம்** (RSC) தொடங்கப்பட்டது. அதன் அரச சார்பற்ற நிறுவனம். இதற்கு முன்னர், நிறுவனத்தின் பெயரை உள்ளடக்கிய பல்வேறு நிறுவன பெயர்கள் இருந்தன.  
- மதிப்புமிகு வேதியியல் நிறுவன ஆய்விதழ் (1950-1964)
- மதிப்புமிகு மற்றும் செயல்முறைகள் மதிப்புமிகு (1949)
- கிரேட் பிரிட்டன் மற்றும் அயர்லாந்தின் **வேதியியலுக்கான வேந்திய சங்க** ஆய்விதழ் செயல்முறைகள் (1944-1948)
- கிரேட் பிரிட்டன் மற்றும் அயர்லாந்து (1920-1943) இன் வேதியியல் நிறுவனம் மற்றும் செயல்முறைகள் கிரேட் பிரிட்டன் மற்றும் அயர்லாந்தின் **வேதியியலுக்கான வேந்திய சங்க** ஆய்விதழ் செயல்முறைகள் (1877-1919)

## மேலும் பார்க்க
- **வேதியியலுக்கான வேந்திய சங்க மீள்பார்வைகள்**
- அறிவியல் தொழில்நுட்ப ஊடகங்கள் பட்டியல் (ஆங்கிலம்)
- வேதியியல் மற்றும் அறிவியல் பத்திரிகைகளின் பட்டியல்
# மதிப்புமிகு வேதியியல் நிறுவன சஞ்சிகை



ராயல் இன்ஸ்டிடியூட் ஆப் கெமிஸ்டின் ஜர்னல் ராயல் இன்ஸ்டிடியூட் ஆஃப் வேதியியல் வெளியிட்ட ஒரு விஞ்ஞான இதழாகும், இது 1980 ஆம் ஆண்டில் பிற சமூகங்களுடன் இணைந்து ராயல் சொசைட்டி ஆஃப் வேதியியல் (RSC) அமைக்கப்பட்டது. அதன் அரச சார்பற்ற நிறுவனத்தை பெறுவதற்கு முன்னர், நிறுவனத்தின் பெயரை உள்ளடக்கிய பல்வேறு பெயர்கள் இருந்தன: -  
The **Journal of the Royal Institute of Chemistry** was a scientific journal published by the Royal Institute of Chemistry which combined with other societies in 1980 to form the Royal Society of Chemistry (RSC). It had various names, including those with the title of the Institute prior to gaining its royal charter:-  
- மதிப்புமிகு வேதியியல் நிறுவன ஆய்விதழ் (1950-1964)
- மதிப்புமிகு மற்றும் செயல்முறைகள் மதிப்புமிகு (1949)
- கிரேட் பிரிட்டன் மற்றும் அயர்லாந்தின் ராயல் இன்ஸ்டிடியூட் ஆஃப் தி வேர்ல்ட் இன் ஜர்னல் அண்ட் ப்ராசஸ்டிங்க்ஸ் (1944-1948)
- கிரேட் பிரிட்டன் மற்றும் அயர்லாந்து (1920-1943)
- இன் வேதியியல் நிறுவனம் மற்றும் செயல்முறைகள் கிரேட் பிரிட்டன் மற்றும் அயர்லாந்தின் வேதியியல் இன்ஸ்டிடியூட்டின் நடவடிக்கைகள் (1877-1919)
# உயிரியல் காலநிலையியல்



**உயிரியல் காலநிலையியல்** *(Bioclimatology)* என்பதூயிர்க்கோளத்துக்கும் புவியின் வளிமண்டலத்துக்கும் இடையிலான நெடுங்கால ஊடாட்ட நிகழ்வுகளைப் பற்றிய பலதுறைசார் அறிவியல் புலமாகும். இவற்ரின் குறுங்கால ஊடாட்ட நிகழ்வுகள் **உயிரியல் வானிலையியல்**  
புலத்தில் கருதப்படுகின்றன.  

## காலநிலை, உயிர்க்கோள ஊடாட்ட நிகழ்வுகள்

காலநிலை நிகழ்வுகள் புவியில் வாழும் உயிரினங்கலின் பரவல், உருவளவு, இயல்புகளைப் பேறலவில் கட்டுப்படுத்துகின்றன. எடுத்துகாட்டகபுவிக்கோள அளவிலான வளிமண்டலப் பொதுச் சுழற்சி பெரிய பாலைநிலங்களின் இருப்பிடத்தையும் அடிக்கடி மழைபொழியும் வட்டாரங்களையும் பெரிதும் தீர்மானிக்கிறது. இந்நிலை இவ்வகை சுற்றுச்சூழலகளில் இயல்பாக வாழத்தகும் உயிரின்ங்களிப் பெரிதும் தீர்மானிக்கிறது. மென்மேலும், இயற்கை நிகழ்வுகளாலோ மாந்தரினச் செயல்பாடுகளாலோ ஏற்படும் காலநிலை மாற்றங்கள், இவ்வாழிடங்களை மாற்றி வட்டார உயிரினங்கள் பெருகிடவோ அழியவோ காரணமாகின்றன.  

உயிர்க்கோள மொத்தப் பொருண்மையில் 99% அளவை கண்டங்களின் தாவரப் பரப்பு உள்ளடக்குகிறது. இது புவியின் வளிமண்டலத்தின் வேதியியல் உட்கூறுகளை நிறுவுவதோடு அதைக் கட்டிக்காத்தும் வருகிறது. குறிப்பக புவியின் தொடக்கநிலை வளிமண்டலப் படிமலர்ச்சியில் இது உய்யநிலை பாத்திரம் வகித்தது (காண்க புவியின் வரலாறு ). அண்மையில் புவித்தரை தாவரக் கவிப்பு வளிமண்டலத்துக்கு 60 பில்லியன் டன் கரிமத்தை ஒவ்வோராண்டும் கரிம நிலைப்பாட்டின் வழியாகவும் கரிம மூச்சுயிர்ப்பு (கரியிரு உயிரக வளிம வெளியீட்டின்) வழியாகவும் பரிமாறுகிறது. எனவே, இது கரிமச் சுழற்சி அல்லது வட்டிப்பில் உய்யநிலைப் பாத்திரம் வகிக்கிறது. புவிக்கோள முழுவதும் ஒவ்வோராண்டும் இந்த இரு நிகழ்வுகளிலும் நிலப் பயன்பாட்டாலும் ஏற்படும் சிறு சமனின்மையும் வளிமண்டலக் கரி ஈருயிரகச் செறிவைக் கூட்டிவிடுகிறது.
# 40 பழ மரம்


**40 பழங்கள் கொண்ட மரம்** (*Tree of 40 Fruit*) என்பது சிரக்கியூஸ் பல்கலைக்கழகப் பேராசிரியர் சாம் வான் அகென் என்பவர் ஒட்டுதல் நுட்பத்தைப் பயன்படுத்தி உருவாக்கிய பழ மரங்களில் ஒன்றாகும்.  
ஒவ்வொரு மரமும் அமெரிக்காவில் சூலை முதல் அக்டோபர் மாதம் வரை வரிசையாக பழுக்கக்கூடிய 'புரூனசு' பேரினத்தைச் சார்ந்த 40 வகையான 'உள்ளோட்டுச் சதைக்கனியினைத்' தருகிறது.  

## வளர்ச்சி
சாம் வான் ஏகன் நியூயார்க் நகரில் உள்ள சிரக்கியூஸ் பல்கலைக்கழகத்தில் சிற்பக்கலை இணை பேராசிரியர் ஆவார். பென்சில்வேனியா டச்சு குடும்பத்தைச் சார்ந்த அவரது குடும்பத்திற்கு ஒரு பண்ணை இருந்தது. மேலும் ஒரு சமகால கலைஞரான அவர் பாரம்பரிய கலை உருவாக்கத்திற்கு அப்பால் பணியாற்றுகிறார். தகவல் தொடர்பு, தாவரவியல் மற்றும் வேளாண்மையில் புதிய முன்னோக்கு கலை திட்டங்களை உருவாக்குகிறார்.  

வான் ஏகன் 2008 ஆம் ஆண்டில், கலை சார்த்த ஒரு செயல் திட்டத்திற்காக ஒரு பன்முக பூக்களைத் தரும் மரம் ஒன்றை உருவாக்க மாதிரிகள் தேடும் போது, நிதிப்பற்றாக்குறை காரணமாக மூடப்படவிருந்த நியூ யார்க் ஸ்டேட் வேளாண்மை பரிசோதனை நிலையத்தின் 3 ஏக்கர் (1.2 ஹெக்டேர்) பழத்தோட்டத்தை வாங்கினார். மரங்கள் நிறைந்த ஒரு பழத்தோட்ட நகரத்தை விரிவுப்படுத்தவும் திட்டமிடுகிறார்.
# சேத் மெக்பிளாரன்



சேத் வூட்பரி மக்பார்லன் (அக்டோபர் 26, 1973 அன்று பிறந்தார்) ஒரு அமெரிக்க நடிகர், திரைப்படத் தயாரிப்பாளர் மற்றும் பாடகர், முதன்மையாக அனிமேஷன் மற்றும் நகைச்சுவை, அத்துடன் நேரடி-செயல் மற்றும் பிற வகைகளில் பணிபுரிகிறார். மாஃபார்லேன் தொலைக்காட்சி தொடரான குடும்ப கை (1999-2003, 2005-தற்போது) மற்றும் தொலைக்காட்சித் தொடரான அமெரிக்க அப்பாவின் இணை-உருவாக்கியவர்! (2005-தற்போது வரை), க்ளீவ்லாண்ட் ஷோ (2009-13), மற்றும் வரவிருக்கும் தொலைக்காட்சி தொடரான த ஓர்வைல். அவர் டெட் (2012), அதன் தொடர்ச்சியான டெட் 2 (2015), மற்றும் ஒரு மில்லியன் வேய்ஸ் டு தி வெஸ்ட் (2014) ஆகிய படங்களில் எழுதி, இயக்கினார் மற்றும் நடித்தார்.
# மூடிய கடல்

**மூடிய கடல்** (*Mare clausum*) என்பது பன்னாட்டுச் சட்டப்படி, ஒரு நாட்டின் சட்ட அதிகாரத்திற்கு உட்பட்ட ஒரு கடல், அல்லது பெருங்கடல், அல்லது பயணம் செய்யத்தக்க நீர் பகுதி மூடப்பட்டு இருப்பது அல்லது மற்ற நாடுகளால் அணுக முடியாமல் இருப்பதை குறிக்கின்றது. மூடிய கடல் என்பது விதிகளற்ற கடலுக்கு (*mare liberum*) விதிவிலக்கு. இதற்குப் பொருள், அனைத்து நாடுகளும் கப்பல் பயணம் செய்ய அனுமதிக்கப்பட்ட ஒரு கடல் என்பதாகும். பொதுவாக ஏற்றுக் கொள்ளப்பட்ட பன்னாட்டு நீர் கொள்கைப்படி, பெருங்கடல்கள், கடல்கள், தேசிய அதிகாரத்திற்கு வெளியே உள்ள நீர், இவை எல்லாம் கப்பல் பயணம் செய்ய திறந்துவிடப்பட்டிருக்கும், இதற்குப் பெயர், உயர்ந்த கடல் அல்லது விதிகளற்ற கடல் என்பதாகும். போச்சுகல், எசுப்பானிய அரசுகள் கண்டுபிடிப்புகளின் காலத்தில் மூடிய கடல் கொள்கையை ஆதரித்தன. ஆனால் விரைவில் மற்ற ஐரோப்பா நாடுகள் இதற்கு அறைகூவல் விட்டன.  

## வரலாறு
கி.மு. 30 முதல் கி.பி 117 வரை நடுவண் தரைக் கடலை சுற்றி வளைத்து பெரும்பான்மையான துறைமுகங்களை உரோமப் பேரரசு கட்டுப்பாட்டுக்குள் கொண்டு வந்தது. உரோமானியர்கள் இக்கடலுக்கு ‘நமது கடல்’ என்று பெயர் வைக்கத் தொடங்கினார்கள்.. அக்காலத்தில் நவம்பருக்கும் மார்ச்சுக்கும் இடைப்பட்ட காலம் கப்பல் பயணம் செய்ய மிகவும் இடரானது என்று கருதப்பட்டது, அதனால் அப்பொழுது ‘மூடிய கடல்’ என்று அறிவிக்கப்பட்டது, எனினும் கடல் பயணம் செய்ய தடையேதும் இல்லை. பழங்காலச் சட்டப்படி நாடுசார்ந்து பெருங்கடல் வரையரையறுக்கப்படவில்லை. எனினும் இடைக் காலத்திலிருந்து கடற்பயணக் குடியரசுகளான வெனிசு குடியரசும் செனோவா குடியரசும் நடுவண் தரைக் கடலில் மூடியகடல் கொள்கைக்கு உரிமை கோரின. நார்டிக் முடியரசும் இங்கிலாந்தும் கூட தங்கள் நெருங்கிய கடல் பகுதிகளில் செல்வழிக் கட்டணம், மீன் பிடிக்கத் தனித்தன்னுரிமை கோரி, வெளிநாட்டுக் கப்பல்களுக்குத் தடை விதித்தன.  

### கண்டுபிடிப்புகளின் காலத்தில் மூடியகடல்
கண்டுபிடிப்புகளின் காலத்தில், 15 மற்றும் 17-ஆம் நூற்றாண்டுகளின் இடையில், கடலோரமாக இருந்த கப்பல் பயணம் பெருங்கடல் பயணமாக மாறியது. ஐபீரிய மூவலந்தீவிலுள்ள நாடுகள் இந்தச் செயல்முறையில் முன்னோடிகளாக, கண்டுபிடித்த, கண்டுபிடிக்க போகும் நிலங்களின் மீது சிறப்புச்சொத்து முற்றாட்சி உரிமையை வேண்டின. புதிய நிலங்களின் இருப்பு, சொத்துக்களின் குவிப்பின் விளைவாக, போர்த்துகல் இராச்சியம், ஐக்கிய இராச்சியம் |ஐக்கிய இராச்சியத்தின்]] காச்டில், அரகாம் ஆகியவை வெளிப்படையாக போட்டிப் போட தொடங்கின. பகைமையை தவிர்க்கும் பொருட்டு, 1479-இன் அல்ககோவாச் ஒப்பந்தத்திலும் 1494-இன் தோர்டிசிலா ஒப்பந்தங்களிலும் கையெழுத்திட்டனர்.  

16 மற்றும் 17-ஆம் நூற்றாண்டிகளில் எசுப்பானியா பசிபிக் பெருங்கடலை மூடிய பெருங்கடலாக கருதின. மற்ற கப்பற்படைகளுக்கு இது மூடிய கடல் ஆகும். பசிபிக் பெருங்கடலின் மேற்கே டச்சுப் படைகள் அச்சுறுத்தின.
# கர்பி ஆங்லாங் பீடபூமி



| highest =  
| highest_location =  
| elevation =  
| elevation_m =  
| elevation_ft =  
| elevation_ref =  
| elevation_system =  
| prominence =  
| prominence_m =  
| prominence_ft =  
| prominence_ref =  
| parent_peak =  
| isolation =  
| isolation_m =  
| isolation_ft =  
| isolation_ref =  
| isolation_parent =  
| listing =  
| coordinates =  
| coordinates_ref =  

| length =  
| length_km =  
| length_mi =  
| length_orientation =  
| length_ref =  
| width =  
| width_km =  
| width_mi =  
| width_orientation =  
| width_ref =  
| area = 7,000 கிமீ<sup>2</sup> (2,700 சதுரமைல்)  
| area_km2 =  
| area_mi2 =  
| area_ref = கர்பி ஆங்லாங் பீடபூமி பேரிக்காய் வடிவமானது. இது சுமார் 7000 கிமீ<sup>2</sup> பரப்பளவைக் கொண்டுள்ளது. இது மேகாலயா பீடபூமியுடன் தெற்கே குறைந்த சீரற்ற நிலப்பரப்பு வழியாக இணைகிறது.
# வீர கேரளர்

வீர கேரளர் என்பது அரசக் குடும்பத்தின் பெயராகும். இவர்கள் தமிழ்நாடு மற்றும் கேரளாவில் 10ம் நூற்றாண்டு முதல் 12 ஆம் நூற்றாண்டு வரை ஆட்சி செய்தனர். தமிழகத்தில் கொங்கு நாட்டில் உள்ள தென் கொங்கு பகுதி வீர கேரளர்கள் ஆட்சியிலும், வடகொங்கு கொங்குச் சோழர் ஆட்சியிலும் (கோநாட்டார்) இருந்தனர்.  

## வரலாற்றுக் குறிப்புகள்
- கே.வி.சுப்ரமணிய ஐயர் கூறும் போது இடைக்கால சேரர்களைத்தொடர்ந்து ஆட்சி செய்த கேரள மரபினரே வீர கேரளர் என்கிறார்.
- பேராசிரியர் வீ.மாணிக்கம் அவர்கள் கோக்கண்டன் மரபில் வந்தவர்களே வீர கேரளர் என்கிறார்.
- ரா.ஜெகதீசன் என்பார் பாண்டியர் மரபில் இருந்து வந்தவர்கள் என்கிறார்.
மேற்குறிப்பிட்ட கருத்துக்கள் ஆய்வுக்குரியது. தென் கொங்கு பகுதியில் வீர கேரளர்கள் சுமார் 250 ஆண்டுகள் (கி.பி.958-1200) ஆண்டுள்ளனர்.  

## வரலாற்றுக் குறிப்புகள்
1. வீர கேரள அமர புஜங்க தேவா, கொங்கு பரம்பரை. திருவாலங்காட்டில் ராஜராஜனால் தோற்கடிக்கப்பட்டவர்.
1. வீர கேரளன் நகரி நாணயத்தில் பொறிக்கப்பட்டுள்ளது. (11th-12th centuries AD).
1. வீர கேரளா எனும் சொல் மேற்குத் தமிழகக் கல்வெட்டில் காணப்படுகிறது.
1. வீர கேரள வீர நாராயணன் - (கி.பி.958-967)
1. வீர கேரளன் அமரபுயங்கந்-(கி.பி.967-990)
1. வீர நாராயணன் அதிசய சோழன்-(கி.பி.990-1021)
1. அதிசய சோழன் வீர நாராயணன் -(கி.பி.1021-1040)
1. வீர நாராயணன் வீர கேரளன்-(கி.பி.1040-1069)
1. வீர கேரளன் அதிராஜன்-(கி.பி.1069-1092)
1. அதிராஜராஜன் ஸ்ரீ ராஜ ராஜன்(கி.பி.1092-1129)
1. ராஜ ராஜன் கரிகாலன் -(கி.பி.1129-1149)
# நல்லவன்பாளையம்


**நல்லவன்பாளையம்** (*Nallavanpalayam*) என்பது இந்தியாவின் தமிழ்நாட்டின் திருவண்ணாமலை மாவட்டத்தில் திருவண்ணாமலை வட்டத்தில் உள்ள ஒரு ஊர் ஆகும்.. இது திருவண்ணாமலையிலிருந்து  4 கி. மீ தொலைவில் உள்ளது. அருகில் உள்ள பெரிய நகரம் திருவண்ணாமலை ஆகும். நல்லவன்பாளையம் சென்னையிலிருந்து 189 கி. மீ., தொலைவில் உள்ளது.  

நல்லவன் பாளையத்திலிருந்து மேல்செட்டிப்பட்டு (2.2 கி.மீ.), விஸ்வந்தாங்கல் (2.9 கி.மீ.), மேல்காச்சிராப்பட்டு (3.5 கி.மீ.), மெய்யூர் (3.6 கி.மீ.), திருவண்ணாமலை (3.7 கி.மீ.), தொலைவில் ஆகிய நகரங்களும், கிராமங்களும் உள்ளன. அருகிலுள்ள நகரங்கள் திருவண்ணாமலை (4.1 கி.மீ.), தண்டராம்பட்டு (11.2 கி.மீ.), துரிஞ்சாபுரம் (21.9 கி.மீ.), கீழ்பென்னாத்தூர் (24.7 கி.மீ.) ஆகியவை ஆகும்  

நல்லவன்பாளையத்தின் அஞ்சல் குறியீட்டு எண் 606603, 606 604, 605 606.  

## மக்கள் வகைப்பாடு
7000க்கும் மேற்பட்ட மக்கள்தொகை கொண்ட நல்லவன்பாளையம் திருவண்ணாமலை நகர்ப்புறத்தின் துணை நகரமாக உள்ளது. இது சேலம் திருவண்ணாமலை சாலையில் (அரூர், தண்ராம்பட்டு வழி) மாநில நெடுஞ்சாலை 9 சாலையில் உள்ளது. வரவிருக்கும் திருவண்ணாமலை-தண்டராம்பட்டு-செங்கம்-சிங்காரப்பேட்டை-ஊத்தங்கரை-சமல்பட்டி-பர்கூர்-வேப்பன்னஹள்ளி-பெங்களூர் (கே.ஆர்.புரம்) தொடருந்து பாதையில் "நல்லவன் பாளையம்" என ஒரு தொடருந்து நிலையம் விரைவில் வர உள்ளது.
# குதிக்கும் கால்கள்



**குதிக்கும் கால்கள்** (Jumping Jacks) பயிற்சி என்பது கால்களை விாித்து, குதித்து கைகளை தலைக்கு மேல் உயர்த்த வேண்டும் அல்லது தலைக்கு மேல் கை தட்ட வேண்டும். மீண்டும் ஆரம்ப நிலைக்கு கைகளை கால்களை ஒட்டி கீழிறக்கி கால்களை சேர்த்து வைக்க வேண்டும்.  

## குதிக்கும் கால்கள் சொற்பிறப்பியல்
முதலாம் உலகப் போாின் போது அமொிக்க ராணுவ ஜெனரல் ஜான் ர.பிளாக் ஜாக் பெர்சிங் என்பவரால் குதிக்கும் கால்கள் பயிற்சி தோற்றுவிக்கப்பட்டது.  

## மாற்றுப் பயிற்சிகள்
ஒவ்வொரு குதிக்கும் கால்கள் பயிற்சியின் போது உடலை வளைத்து தரையை தொட வேண்டும்.  

## வலிமையான குதிக்கும் கால் பயிற்சிகள்
ஒவ்வொரு குதிக்கும் கால் பயிற்சியின் போது உடம்பை குனிந்து மீண்டும் முடித்தளவு மேலே குதிக்க வேண்டும்.
# கோலார் பீடபூமி


**கோலார் பீடபூமி** (*Kolar Plateau*) என்பது தென்னிந்திய மாநிலமான கர்நாடக மாநிலத்தின் தெற்கு பகுதியில் அமைந்துள்ளது. புகழ்பெற்ற கோலார் தங்கச் சுரங்கங்கள் இந்த பீடபூமியில் அமைந்துள்ளன.  

## அறிமுகம்
இது அடிப்படையில் ஒரு உலர்ந்த நிலப்பரப்பு மண்டலம் ஆகும். ஆதலால் செம்மறி ஆடுகளின் மேய்ச்சலுக்கு உகந்த புல்வெளி பகுதியாக மட்டும் இது இருக்கின்றது. இது பட்டு மற்றும் பாலுக்கும் மிகவும் பிரபலமானது. இங்குள்ள கால்நடைகளின் வாழ்வாதாரத்திற்கும் பல விவசாய மக்களின் பட்டு உற்பத்திற்கும் இந்த இடம் சிறந்து விளங்குகிறது. வருடாந்திர மழைப்பொழிவானது ஆந்திரப் பிரதேசத்தின் ராயல்சீமா மற்றும் வடாற்காடு பிராந்தியத்தைப் போலவே உள்ளது. இருப்பினும், தெற்கு கோலார் மாவட்டப் பகுதியில் காலநிலை மேற்கு பெங்களூருவைப் போலவே உள்ளது. கோலார் பீடபூமி பல பள்ளத்தாக்குகளைக் கொண்டுள்ளதால், கால்வாய் மூலம் ஒரு ஏரிகளிலிருந்து மற்றொரு இடத்திற்கு தண்ணீர் கொண்டு செல்லத்தக்கதாக உள்ளது.  

## உற்பத்திப் பொருள்கள்
இப்பகுதியில் *கம்பளிப் போர்வைகள், தோல் பொருள்கள், கைத்தறிப் பட்டு, கரிக்கோல்கள்* மற்றும் சொரசொரப்பான *பருத்தித் துணிகள்* தயாரிக்கப்படுகின்றன.
# பொறுதித்திறன்

**பொறுதித் திறன்** என்பது நீண்ட நேரம் சோர்வில்லாமல் உடற்பயிற்சிகள் செய்வதாகும். இவை எரோபிக் மற்றும் எனரோபிக் பயிற்சிகளில் அதிகமாக பயன்படுத்தப்படுகிறது.  

## பொறுதித்திறன் மற்றும் வலிமை

வலிமையை அதிகப்படுத்துபவர்கள் அதற்கான தடைப் பயிற்சிகளை செல்ல வேண்டும். மாறாக பொறுதித்திறன் பயிற்சி மூலம் வலிமையை அதிகப்படுத்த விளைந்தால் எதிர்மறை தாக்கங்கள் ஏற்படும். அதிகமான பொறுதித்திறன் பெற விரும்பும் வீரர்கள் திரும்ப செய்யும் பயிற்சிகளை மெதுவாக உலர்த்த வேண்டும். உடனடியாக திரும்ப செய்யும் பயிற்சிகளை அதிகப்படுத்தினால் குறைவான பொறுதித்திறன் பெறப்படும்.  

## பொறுதித்திறன் மற்றும் விளையாட்டு உளவியல்

அதிகமான பொறுதித்திறன் பெறுவதால், மனச்சேரார்வு, மனப்பதட்டம், மந்தநிலை மற்றும் நாட்பட்ட நோய்கள் பாதிப்புகள் குறையும்.  

## ராணுவத்தில் பொதுத்திறன்

ராணுவத்தில் பொறுதித்திறன் என்பது நீண்ட நேரம் எதிாியுடன் போர் செய்யவதைக் குறிப்பதாகும்.
# பெருங்கட்டூர்



**பெருங்கட்டூர்** (Perungattur) தமிழ்நாடு மாநிலம், திருவண்ணாமலை மாவட்டம், செய்யார் புறநகர் பகுதியில் உள்ள ஒரு கிராமமாகும். கோயில் நகரமாக அழைக்கப்படும் காஞ்சிபுரம் ஆனது பெருங்கட்டூரில் இருந்து  24 கி.மீ. தொலைவில் உள்ளது.  

## மக்கள் தொகை
இந்த கிராமத்தில் சுமார் 5000 மக்கள் வசிக்கின்றனர். இந்தியத் தேர்தல் ஆணையம் தகவல் படி 2500 வாக்காளர்கள் உள்ளன. அதில் 1200 ஆண் வாக்காளர்களும் மற்றும் 1300 பெண் வாக்காளர்களும் உள்ளனர்.  

## திருவிழாக்கள்
இந்த கிராமத்தில் ஆண்டு முழுவதும் பல திருவிழாக்கள் கொண்டாடப்படுகிறது. அதில் முக்கிய திருவிழாக்கள் ஆடி திருவிழா (மாரி அம்மன் மற்றும் பொன்னி அம்மன்) மற்றும் ஒவ்வொரு சனவரி 17 அன்று முத்து மாரி அம்மன் கோவில் திருவிழா கொண்டாடப்படுகின்றது.  

## வசதிகள்
இக்கிராமத்தில் 25 படுக்கை வசதிக் கொண்ட அரசு மருத்துவமனை உள்ளது. இக்கிராமத்தைச் சுற்றியுள்ள கிராமங்களில் உள்ள மக்கள் சாதாரண சிகிச்சை, அறுவை சிகிச்சை மற்றும் அனைத்துப் பிற நோய்களுக்கும் மருத்துவ உதவி பெறுகின்றனர்.  

பெருங்கட்டூர் மற்றும் சுற்றி உள்ள கிராமங்களில்  பல தொழில்முறை மற்றும் கலைக் கல்லூரிகள் உள்ளன. அத்துடன் ஒரு அரசு மேல்நிலைப்பள்ளியும் உள்ளது. 2003 ஆம் ஆண்டில் ஒரு திரையரங்கு இக்கிராமத்தில் அமைக்கப்பட்டது.  

இக்கிராமத்தில் இந்தியன் வங்கி மற்றும் தபால் நிலையம் உள்ளது.  

## போக்குவரத்து
இக்கிராமத்திலிருந்து அரக்கோணம் மற்றும் வேலூர் காட்பாடி ரயில் நிலையங்கள் அருகில் அமைந்துள்ளன.  

இக்கிராமத்திற்கு நன்கு இணைக்கப்பட்ட போக்குவரத்து (பேருந்து) வசதி உள்ளது. கோயம்புத்தூர், ஆற்காடு, காஞ்சிபுரம், வேலூர், செய்யார், வந்தவாசி, போளூர், திண்டிவனம் ஆகிய ஊர்களுக்குப் போக்குவரத்து வசதிகள் உள்ளன.
# துருவ பாலைவனம்


**துருவ பாலைவனம்** (*polar desert*) என்பது வருடாந்திர மழைப்பொழிவு 250மிமீ இற்கும் குறைவாகவும், சராசரி வெப்பநிலை வெப்ப மாதங்களில் 10°செ இற்கும் குறைவாக இருக்கும் பகுதிகளைக் குறிக்கும். பூமியில் உள்ள துருவ பாலைவனங்கள் சுமார் 5,000,000 சதுரகிமீ பரந்துள்ளது. இவ்விடங்களில் அதிகமாக இருப்பது படுகைப்பாறையும் சரளைக்கல் சமவெளியுமே.  

துருவ பாலைவனம், இரண்டு துருவ பல்லுயிர்த்தொகுதியில் ஒன்றாகும்: துருவ பாலைவனங்கள், மற்றும் ஆர்ட்டிக் துருவப்பகுதி ஆகியவை. இந்த பல்லுயிர்த்தொகுதிகள் பூமியின் துருவங்களில் அமைந்திருக்கின்றன, குறிப்பாக, ஆர்க்டிக், வட அமெரிக்காவின் வடகோடி, ஐரோப்பா, ஆசியா மற்றும் அன்டார்டிகா. துருவ பாலைவனங்கள் ஆர்டிக் மற்றும் அண்டார்டிக்காவில் அமைந்துள்ளன. கோடைக்காலத்தில் தாவரம் மற்றும் விலங்குகள் வாழ்வதற்கு உதவும் துருவங்கள் போல் இல்லாமல் துருவ பாலைவனங்கள் எப்போதும் நிலையான பனிக்கட்டி அடுக்குகளை கொண்ட தரிசாக இருக்கின்றது.. எனினும் வாழமுடியாத சூழ்நிலையில் கூட உயிர் இருந்ததற்கான ஆதாரங்கள் இருக்கின்றன. அடர்த்தியான் பனிக்கட்டியில் கரிம மற்றும் கனிமப் பொருட்களின் படிவுகள் இருக்கின்றன. இதனால் நுண்ணுயிரிகள் வாழக்கூடிய சூழ்நிலை உள்ளது. இந்த உயிரிகள் சைனொபாக்டீரியத்துடன் தொடர்பு கொண்டவை, இவற்றின் பல்வேறு பணிகள் குறிப்பாக உருகும் நீரிலிருந்து கரியமிலவாயுவை நிலைநாட்டுவது ஆகும்.  

வெப்பநிலை துருவ பாலைவனத்தில் மாறிக்கொண்டே இருக்கும், அடிக்கடி நீரின் உருகுநிலையையும் தாண்டிவிடும்.  

அனேகமாக அன்டார்டிகாவின் உட்பகுதி அடர்ந்த பனிக்கட்டியையும் தாண்டி பாலைவனமாக உள்ளது. மாறாக, அன்டார்டிகாவின் மக்முர்டோ வறண்ட பள்ளத்தாக்குகள், ஆயிரம் ஆண்டுகளாக கடபாடிக் காற்றின் காரணமாக பனிக்கட்டியே இல்லாமல் இருந்தாலும், அவைகள் துருவ பாலைவனமாக இருப்பதில்லை.  

ஒப்பீட்டளவில் துருவ பாலைவனங்கள் பனியுகத்தில் அதிகமாக இருந்திருக்கும், ஏனெறால் பனியுகம் வரண்டு இருக்கும்.  

காலநிலை அறிவியலாளர்கள் வெப்பமயமாதலால் துருவ பல்லுயிர்த் தொகுதிகளில் உள்ள பனிக்கட்டிகள் பாதிப்படையும் என கவலை தெரிவிக்கின்றனர்.
# உலர் சீயநெய்



**உலர் சீயநெய்** (*Dry shampoo*) என்பது தலைமுடியைத் தூய்மை செய்ய உதவும் ஒருவகை **சீயநெய்** ஆகும். பொடி வடிவில் இருக்கும் நீர் தேவைப்படாத இது தலைமுடியின் பிசுபிசுப்புத் தன்மையை குறைக்கிறது. தூவாணத் தகரக் கலனில் அடைக்கப்பட்டு இது பயன்படுத்தப்படுகிறது. ஐக்கிய இராச்சியத்தில் 17% பெண்கள் உலர் சீயநெய்யைப் பயன்படுத்துவதாகக் கணித்துள்ளனர். உலர் சீயநெய் சோள மாவு அல்லது அரிசி மாவு அடிப்படையாகக் கொண்டு தயாரிக்கபடுகிறது.  

சில சான்றுகளின்படி 15 ஆம் நூற்றாண்டின் தொடக்கத்தில் ஆசியாவில் மக்கள் களிமண் பொடியை தங்களின் தலைமுடிக்கு பயன்படுத்தியதாக அறிய முடிகிறது. பொய்முடியின் (*wigs*) நாற்றத்தை மாற்றவும் அதன் வண்ணத்தை மாற்றியமைக்கவும் மாவுப்பொருட்களோடு உலர் சீயநெய்யும் பயன்படுத்தும் வழக்கம் அமெரிக்காவில் 1700 ஆம் ஆண்டு முதல் பயன்பாட்டில் இருந்து வருகிறது.
# என். எஸ். ராமானுஜ தாத்தாச்சர்யா


**நாவல்பாக்கம் எஸ். ராமானுஜ தாத்தாச்சர்யா** (*Navalpakkam Ramanuja Tatacharya*) (1928-2017) ஒரு புகழ்பெற்ற சமசுகிருத அறிஞர். உலகின் பல பகுதிகளில் இயங்கிவரும் முன்னணி மனிதர்களை பெருமைப்படுத்தும் வகையில் பிரெஞ்சு அரசாங்கம் 1957இல் இருந்து ஆண்டுதோறும் வழங்கி வரும் மிக உயர் விருதான செவாலியர் விருதைப் பெற்றுள்ளார். பாண்டிச்சேரியின் பிரெஞ்சு நிறுவனத்தில் ஆராய்ச்சியாளராக இருந்தார். கேந்திரிய சமசுகிருத வித்யாபீடத்தின் முதல் துணைவேந்தராக 1989-1994 க்கு இடையில் பதவி வகித்தார். 2016 ஆம் ஆண்டில், சமசுகிருத இலக்கியம் மற்றும் கல்வித் துறையில் இவர் ஆற்றிய பங்களிப்பிற்காக இந்தியாவின் மூன்றாவது மிக உயர்ந்த விருதான பத்ம பூசண் விருது இவருக்கு வழங்கப்பட்டது.  

## ஆரம்பகால வாழ்க்கை
இவர் 1928 இல் வட ஆற்காடு மாவட்டத்தில் நாவல்பாக்கம் கிராமத்தில் எஸ். ஏ. டி. கிருஷ்ணசாமி தாத்தாச்சர்யா மற்றும் ராஜலட்சுமி ஆகியோருக்கு பிறந்தார். அவர் சரளமாக சமசுகிருதம், தமிழ், தெலுங்கு, இந்தி, ஆங்கிலம் மொழிகளில் பேச கூடியவர். இவர் திருப்பதி சமசுகிருத வித்யாபீடத்தின் முதல் துணை வேந்தராக பதவி வகித்தார்.  

## இறப்பு
இவர் 2017 சூன் 5 இல் மும்பையில் இறந்தார்.
# அரசவனங்காடு

இந்தியாவில் தமிழ்நாடு மாநிலத்தில் திருவாருர் மாவட்டத்தில் குடவாசல் வட்டத்தில்  அரசவனங்காடு கிராமம் உள்ளது,  

## விளக்கப்படங்கள்
2001 மக்கள் தொகை கணக்கெடுப்பின்படி  
கிராமத்தின்  மொத்த மக்கள் தொகை 1497 ஆகும். இதில் ஆண்கள் 761 பேரும், பெண்கள் 736 பேரும் உள்ளனர். ஆண்- பெண் பாலின   வகிதம் 967 ஆகும். கல்வியறிவு விகிதம் 72.33 ஆகும்.  

## மேற்பார்வை
-
# கோவர்தன் குமாரி


**கோவர்தன் குமாரி** *(Govardan Kumari)* என்பவர் ஓர் இந்திய நாடுப்புற நடனக்கலைஞர் ஆவார். இராசமாதா என்று பிரபலமாக அறியப்படும் இவர் இராசத்தானின் கூமார் என்ற பாரம்பரிய நாட்டுப்புற நடனத்தை ஆடுவதற்கும் அதை மற்றவர்களுக்கு கற்பிப்பதற்கும் முழு முயற்சிகள் மேற்கொண்டவராவார் . மும்பையை மையமாகக் கொண்ட காங்கோர் கூமார் நடனப் பள்ளியை தன் தலைமையில் இவர் தொடங்கினார் . இந்நடனப்பள்ளியின் ஆதரவுடன் மாணவர்கள் பல்வேறு நடன மற்றும் கலாச்சார விழாக்களில் பங்கேற்பதற்கு பெரிதும் உதவியிருக்கிறார் , கத்தார் தேசிய அரங்கில் செப்டம்பர் 2010 இல் நடைபெற்ற அரபு நாகரிகத்தின் தலைநகர விழாவான 2010 தோகா திருவிழாவிலும் இவரது மாணவர்கள் பங்கேற்றார்கள் . கூமார் நடனத்தின் ராச்வடி பாரம்பரியத்திற்கு இவரது முயற்சிகள் புத்துயிர் அளித்தன. இராசத்தானின் மாநிலத்தின் கிசாங்கார் நகரின் மற்றொரு நாட்டுப்புற நடனமான சாரி நடனத்தையும் பிரபலப்படுத்த உதவின . இந்திய அரசாங்கம் இராசமாதாவின் கலைச் சேவையைப் பாராட்டி கௌரவிக்கும் விதமாக இவருக்கு 2007 ஆம் ஆண்டில், நான்காவது மிக உயரிய விருதான பத்மசிறீ விருதை வழங்கி சிறப்பித்தது .
# பால் சோசப் கிரட்சன்


**பால் சோசப் கிரட்சன்** (*Paul Jozef Crutzen*; 3 திசம்பர் 1933 – 28 சனவரி 2021) டச்சு நாட்டு அறிவியல் அறிஞரும் தட்பவெப்ப வேதியலாளரும் ஆவார். பருவநிலை மாற்றம் குறித்து ஆய்வுகள் செய்தவர். மனிதச் செயல்பாடுகள் நடவடிக்கைகள் ஆகியன புவியைப் பெரும் மாற்றம் அடையச் செய்யும் என்னும் கருத்தைக் கொண்டிருந்தவர் ஆவார்.  

ஓசோன் உருவாவது பற்றியும் அதன் பிரிவாக்கம் பற்றியும் தட்பவெப்ப வேதியல் பற்றியும் செய்த ஆய்வுகளுக்காக இவருக்கும் மரியோ மோலினா மற்றும் பிராங்க் செர்வுட் ரோலண்ட் ஆகியோருக்கும் கூட்டாக நோபல் பரிசு 1995 இல் வழங்கப்பட்டது.  

## வாழ்க்கைச் சுருக்கம்
நெதர்லாந்தின் ஆம்ஸ்டர்தாமில் பால் சோசப் கிரெட்சன் பிறந்தார். பொறியாளர் ஆக விரும்பிய கிரெட்சன் அதற்குரிய கல்வியைப் படித்தார். பின்னர் பாலம் கட்டுமானக் குழுமம் ஒன்றில் பணி செய்தார். 1958 இல் மனைவியுடன் சுவீடனுக்குக் குடி பெயர்ந்தார். ஸ்டாக்ஓம் பல்கலைக் கழகத்தில் வானிலைத் துறையில் கணினிப் பிரிவில் பணி ஆற்றினார். அமெரிக்கா, செருமனி, நெதர்லாந்து, ஆத்திரியா ஆகிய நாடுகளிலும் பணியாற்றினார்.
# பிரகாஷ்ராவ் அபிட்கர்

**பிரகாஷ்ராவ் அபிட்கர்** இவர் மஹாராஷ்டிரா மாநிலத்திலுள்ள கோலாபூர் மாவட்டத்தை சார்ந்த ஒரு சிவ சேனா அரசியல்வாதி ஆவார்.  அவர் தற்போதைய கோலாபூர் மாவட்டத்திலுள்ள இரத்தனகிாி விதான சட்டமன்ற தொகுதி<nowiki/>யின் சிவ சேனா கட்சியின் உறுப்பினா் ஆவார்.  

## நிலை
- 2014: மகாராஷ்டிரா சட்டப் பேரவைக்கு தேர்ந்தெடுக்கப்பட்டார்

## பாா்வை
# 1504 இல் இந்தியா


## நிகழ்வுகள்
- 22 ஏப்ரல் – 6, போர்த்துகீசியவின் ஆர்மடா (அல்பெர்டாரியா, 1504) என்ற கப்பல் இந்தியாவிற்கு பயணம் செய்து, ஆகஸ்ட் / செப்டம்பர் மாத இறுதியில் வந்து சோ்ந்தது.
- மார்ச் - ஜூலை - கொச்சின் போர்(1504)
- பண்டாரின் போர்
- டிரிண்டா ட டா குணா என்பவர் போர்த்துகீசிய இந்தியாவின் பெயரளவு கவர்னராக (ஆனால் ஒருபோதும் பதவியேற்றதில்லை) வந்தாா்.

## பிறப்பு
- 31 மார்ச்சு, சீக்கிய குருவான இரண்டாவது குரு ஹன்காத் (1552 இல் இறந்தார்) முக்டஸ்ரிலுள்ள சாரா நாகாவில் பிறந்தார்.

- ரணபாய் என்பவர் போர்வீரன் மற்றும் ஒரு இந்து ஆன்மீக கவிஞர் (1570 இறந்தார்)

## மரணங்கள்
- காசிம் பாரித் என்பவர் பாமினி சுல்தானின் பிரதம மந்திரி ஆவார். மேலும் பிடார் சுல்தானகத்தின் நிறுவனர் (பிறப்பு 1489)

## மேலும் காண்க
- காலக்கெடு - இந்திய வரலாறு
# மைசூர் பீடபூமி

**மைசூர் பீடபூமி** (*Mysore plateau*) இந்திய மாநிலமான கர்நாடகாவின் நான்கு புவியியல் வகையிலான தனித்தனி மண்டலங்களில் ஒன்றான ஒரு பீடபூமி ஆகும். பல ஏற்ற இறக்கங்களைக் கொண்ட இந்தப் பீடபூமி மேற்கிலும் தெற்கிலும் மேற்குத் தொடர்ச்சி மலைகளால் சூழப்பட்டுள்ளது. தெற்கில் நீலகிரி மலைகளோடு இந்த பீடபூமி இணைந்துள்ளது. இந்தப் பீடபூமி சுமார் 73,000 சதுர மைல்கள் (189,000 சதுர கி.மீ.) பரப்பளவுடன் 2,600 அடி (800 மீட்டர்) சராசரி உயரத்தில் உள்ளது. இந்தப் பகுதியின் சராசரி மழைப்பொழிவு அளவானது இங்குள்ள தெற்கு மலைப்பகுதிகளில் 80 அங்குலங்கள் (2,030 மி.மீ) முதல் வடக்குப் பகுதிகளில் 28 அங்குலங்கள் (710 மிமீ) வரை வேறுபடுகின்றது.  

தென் கர்நாடகப் பீடபூமி எனவும் அறியப்படும் இந்த பீடபூமிக்குப் பெயர் "கரிசல் மண் நிலம்" எனப் பொருள்படும் கருநாடு என்பதிலிருந்து பெறப்பட்டது. இது தார்வரின் எரிமலைப் பாறைகள், படிக இளகல் தீப்பாறைகள் மற்றும் கருங்கற்கள் ஆகியவற்றைக் கொண்டுள்ளது. பெங்களூரு, பெங்களூரு புறநகரங்கள், சாமராஜநகர், ஹாசன், குடகு, கோலார், மண்டியா, மைசூரு மற்றும் தும்கூரு ஆகிய மாவட்டங்களை இந்தப் பீடபூமி உள்ளடக்கியுள்ளது.  

## வளங்கள்
கர்நாடகா வழியாகப் பாயும் காவிரி ஆற்றின் பெரும்பகுதி மைசூர் பீடபூமி வழியாகச் செல்கிறது. மேலும் கோதாவரி, கிருஷ்ணா, துங்கபத்ரா, சராவதி மற்றும் பீமா போன்ற பிற ஆறுகளையும் கொண்டுள்ளது. சராவதி ஆற்றில் இந்தியாவின் மிக உயர்ந்த அருவியான ஜோக் அருவி (830 அடி அல்லது 253 மீட்டர்) உள்ளது. இந்த அருவி இந்திய நாட்டின் நீர்மின் ஆற்றலுக்கு மிகவும் தேவையானதாகவும் முதன்மையான சுற்றுலாத் தலமாகவும் உள்ளது.  

மாங்கனீசு, குரோமியம், தாமிரம் மற்றும் பாக்சைட் ஆகிய தாதுக்கள் வெட்டியெடுக்கப்படுகின்றன. பாபா பூடன் மலைப்பகுதிகளில் பெருமளவு இரும்புத் தாதுக்களும் கோலார் தங்க வயல் பகுதிகளில் தங்கமும் உள்ளன.  

சோளம், பருத்தி, அரிசி, கரும்பு, எள் விதைகள், வேர்க்கடலை (நிலக்கடலை), புகையிலை, பழங்கள், தேங்காய், காபி போன்றவை இங்கு விளையும் முதன்மைப் பயிர்கள் ஆகும். இங்கு வளரும் சந்தனமரங்கள் பெருளவில் ஏற்றுமதி செய்யப்படுகின்றன, மேலும் தேக்கு மற்றும் யூகலிப்டஸ் மரங்கள் மரச்சாமான்கள் மற்றும் காகிதங்கள் தயாரிக்கப் பயன்படுகின்றன.  

## தொழில்கள்
ஜவுளி உற்பத்தி, உணவு மற்றும் புகையிலை பதனிடுதல் மற்றும் அச்சிடுதல் ஆகியவை முதன்மைத் தொழில்களாக இருக்கின்றன. கர்நாடக மாநிலத்தின் தலைநகரான பெங்களூரு, இந்தப் பீடபூமியின் தொழில்துறை வளர்ச்சியின் முதன்மையான இடமாக இருக்கின்றது. இங்குள்ள பிற நகரங்கள் மைசூரு, பெலகாவி, கலபுரகி, பள்ளாரி மற்றும் விஜயபுரா.
# வைபவ் நாயக்



**வைபவ் நாயக்** (Vaibhav Naik) (மராத்தி) என்பவர் மகாராட்டிர மாநிலத்தின், சிந்துதுர்க் மாவட்டத்தைச் சேர்ந்த ஒரு சிவ சேனா அரசியல்வாதி ஆவார். இவர் தற்போது மகாராட்டிர மாநிலம், கொங்கன் பகுதியிலுள்ள கூடல் விதான் சட்டசபை தொகுதியிலிருந்து சிவ சேனா கட்சி சார்பாக தேர்ந்தெடுக்கப்பட்டுள்ள உறுப்பினாஆக உள்ளார். 2014 ஆம் ஆண்டு நடந்த சட்டசபை தேர்தலில் 10,376 வாக்குகள் வித்தியாசத்தில் தாெழில் துறை அமைச்சரான நாராயன் ரானேவைத் தோற்கடித்தார்.  

## நிலை
- 2014: மகாராட்டிர சட்டப் பேரவைக்கு தேர்ந்தெடுக்கப்பட்டார்
# 1,8-டையமினோநாப்தலீன்



**1,8-டையமினோநாப்தலீன்** *(1,8-Diaminonaphthalene)* C<sub>10</sub>H<sub>6</sub>(NH<sub>2</sub>)<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். நாப்தலீனுடைய டையமீன் வழிப்பொட்களில் ஒன்றாக இச்சேர்மம் கருதப்படுகிறது. நிறமற்ற திண்மமான இச்சேர்மம் காற்றில் ஆக்சிசனேற்றம் அடைவதன் காரணமாக கறுத்துவிடுகிறது. வர்த்தக ரீதியான நிறமிகளுக்கு இதுவொரு முன்னோடிச் சேர்மமாகும் .  

## தயாரிப்பும் பண்புகளும்

1,8-டைநைட்ரோநாப்தலீனை ஒடுக்க வினைக்கு உட்படுத்தி 1,8-டையமினோநாப்தலீன் தயாரிக்கப்படுகிறது. 1-நைட்ரோநாப்தலீனை நைட்ரோயேற்றம் செய்வதாலும் மாற்றியங்களின் கலவையாக இச்சேர்மம் கிடைக்கிறது.  
தாலிக் நீரிலியின் வழிப்பொருட்களுடன் சேர்த்து 1,8-டையமினோநாப்தலீனைச் சூடுபடுத்தும் போது இந்த டையமீன் தாலோபெரினோன்களாக மாற்றப்படுகிறது. தாலிக் நீரிலியிருந்து மட்டும் கிடைக்கும் வழிப்பொருள் கரைப்பான் ஆரஞ்சு 60 என்ற பயனுள்ள நிறமியாகும். மேலும் இச்சேர்மம் 1,8-பிசு(டைமெத்திலமினோ)நாப்தலீன் தயாரிப்பதற்குரிய ஒரு முன்னோடிச் சேர்மமாகப் பயன்படுகிறது.
# ஷில்லாங் பீடபூமி

**ஷில்லாங் பீடபூமி** (*Shillong Plateau*) மேகாலயா மாநிலத்தில் உள்ள ஒரு பீடபூமி ஆகும். பீடபூமியின் தென், வடக்கு மற்றும் மேற்கு முகடுகளில் முறையே காரோ, காசி மற்றும் ஜெயின்டியா மலைகள் காணப்படுகின்றன. .  

ஷில்லாங் பீடபூமியின் செயற்கைக்கோள் படங்களில் ஏராளமான பிளவுகள் காணப்படுகின்றன. மேலும் N-S மற்றும் E-W திசையில் விரிவான அழுத்த விசைகளுக்கு உட்படுத்தப்பட்டுள்ளது என்பதையும் அறியமுடிகிறது . 1897 அசாம் பூகம்பத்திலிருந்த குருடான ஓல்ட்ஹாம் ஃபால்ட்டில் இருந்து, பல ஆழமான பூகம்பங்களின் டெக்டோனிக் நடவடிக்கைகளை இவை சுட்டிக்காட்டுகின்றன
# பந்தர் பீடபூமி

**பந்தர் பீடபூமி** (*Bhander Plateau*) இந்திய மாநிலமான மத்தியப்பிரதேசத்தில் அமைந்துள்ள ஒரு பீடபூமி ஆகும். இது 10,000 சதுர கி.மீ. பரப்பளவில் உள்ளது. (4,000 சதுர மைல்). இது தெற்கில் தக்காண பீடபூமியையும் தெற்கு-இந்திய-கங்கை சமவெளிகள் மற்றும் சோட்டா நாக்பூர் பீடபூமியை வடக்கு மற்றும் கிழக்கிலும் இணைக்கிறது. இந்த பீடபூமி மத்திய இந்தியாவில் விந்திய மலைத்தொடரின் ஒரு பகுதியாகும்.  

கெய்மோர் மலைத்தொடரில் பல தொடர்ச்சியான பீடபூமிகள் இயங்குகின்றன. இந்த ஃப்ளூவியல் பீடபூமிகளில், மேற்கில் பன்னா பீடபூமி தொடங்குகிறது, தொடர்ந்து பந்தர் பீடபூமி மற்றும் ரேவா பீடபூமி மற்றும் கிழக்கில் ரோட்ஸ் பீடபூமியில் முடிவடைகிறது.
# பருத்த அலகு ஆலா


**பருத்த அலகு ஆலா** (Gull-billed Tern) (*ஜெலோசெலிடன் நிலோடிகா-Gelochelidon nilotica*) என்பது லாரிடே குடும்பத்தைச் சேர்ந்த ஒரு வகை ஆலா. இவ்வகை ஆலா இனங்கள் ஐரோப்பா, ஆசியா, இந்தியத் துணைக்கண்டம், தென்கிழக்கு ஆசியா, ஆப்பிரிக்கா, ஆத்திரேலியா, வடஅமெரிக்கா மற்றும் தென்அமெரிக்கா ஆகிய நாடுகளில் பரவலாகக் காணப்படுகின்றன. இப்பறவை 'ஆப்பிரிக்க யுரேசிய வலசை போகும் நீர்ப்பறவைகள் காத்தலுக்கான ஒப்பந்தத்தின்' (AEWA) கீழ் பாதுகாக்கப்பட்டுள்ளது.  

## உடல் தோற்றம்

சற்றே பெரிய வகை ஆலாவான இது உருத்தோற்றத்திலும் அளவிலும் மஞ்சள் புள்ளி அலகு ஆலாவைப் போல இருக்கும். ஆனால் இதன் தனித்தன்மையான, கடற்காகத்தைப் போன்ற சிறுத்து, பருத்த கருமை நிற அலகு, அகலமான இறக்கைகள், நீண்ட கால்கள் மற்றும் திடமான உடல் ஆகிய கூறுகள் இப்பறவையை எளிதில் இனங்காண உதவும்.  
- வாலின் பின்புறம் சாம்பல் நிறமும் நுனியில் கருப்பு நிறமும் கொண்டது. வளர்ந்த ஆலா கோடையில் சாம்பல் நிற மேற்பாகமும் வெள்ளை நிற அடிப்பாகமும் கரிய தலைக்கவசமும் கொண்டு இருக்கும்.
- கால்கள் கருப்பு; 35 - 38 செமீ நீளம் உடையது.

## களக்குறிப்புகள்
குளிர்காலத்தில் இதன் கரிய தலைக்கவசம் மறைந்து விடும்; பதிலாக, கண்ணிற்குப் பின் கருந்திட்டு காணப்படும். முழுவதும் வளராத மஞ்சள் புள்ளி அலகு ஆலாவை பருத்த அலகு ஆலா எனத் தவறாக இனங்கொள்வது வழக்கம்; முன்னர் கூறிய ஆலாவின் அலகை விட பருத்த அலகினைக் கொண்டதாகும். ஆலாவின் அலகு சற்றே பெரியது.  

## பரவலும் இனப்பெருக்கமும்
பருத்த அலகு ஆலாக்கள் தெற்கு ஐரோப்பா, கிழக்காசியா, வட அமெரிக்காவின் கிழக்கு மற்றும் மேற்குக் கடற்கரைப் பகுதிகள், தென் அமெரிக்காவின் கிழக்குக் கடற்கரை, ஆஸ்திரேலியாவில் இனப்பெருக்கம் செய்கின்றன; இது தவிர, மேற்கு பாக்கித்தானிலும் (குறிப்பாக, லாஸ் பேலா உப்பங்கழியில்) இனப்பெருக்கம் செய்வது அறியப்பட்டுள்ளது. குளிர்காலத்தில் வலசை போகும்போது, இவை ஆப்பிரிக்கா, கரீபியன் தீவுகள், தென் அமெரிக்காவின் வடபகுதி, தெற்காசியா மற்றும் நியூசிலாந்து உள்ளிட்ட பகுதிகளைச் சென்றடைகின்றன.  

### இந்தியாவிற்கு வலசை
இந்தியாவிற்கு வலசை வரும் *ஜெலோசெலிடன் நிலோடிகா நிலோடிகா* என்ற துணையினமானது இந்தியாவின் வட பகுதிகளான ராஜஸ்தான், பீகாரின் கங்கைச் சமவெளிப் பகுதிகளில் தொடங்கி தெற்கே கன்னியாகுமரி வரை பரவுகின்றன.
# வல்லாவரி



**வல்லாவரி** என்பது இந்தியாவின் தமிழ்நாடு மாநிலத்திலுள்ள புதுக்கோட்டை மாவட்டத்தின், அறந்தாங்கி வருவாய் வட்டத்தில் அமைந்துள்ள கிராமம் ஆகும்.  

## மக்கள்தொகை
2001 மக்கள் தொகை கணக்கெடுப்பின்படி, வல்லாவாரி மொத்த மக்கள் தொகை 1605 அதில் 2088 ஆண்கள்  மற்றும் 780 பெண்கள்.  மொத்த மக்கள் தொகையில் 825 பேர் கல்வி அறிவு பெற்றவர்கள்.
# நன்னீர் சதுப்புநிலம்


**நன்னீர் சதுப்பு நிலம்** (*Freshwater marsh*) என்பது சதுப்பு நிலத்தில் நன்னீர் இருப்பதை குறிக்கின்றது. நன்னீர் சதுப்பு நிலங்கள் வழக்கமாக ஆறு கடலில் கலக்கும் இடங்களிலும் தாழ்வான வடிகால் பகுதிகளிலும் காணப்படும். மேலும் இது தொடர்ந்து அல்லது அடிக்கடி வெள்ளத்தில் மூழ்கியே இருக்கும். நன்னீர் சதுப்பு நிலங்கள் பொதுவாக ஆறுகளின் வாயில்களுக்கு அருகில், ஏரிகளின் அருகே அல்லது கைவிடப்பட்ட குதிரை குளம்பு ஏரிகள் போன்ற குறைந்த வடிகால் கொண்ட தாழ்வான பகுதிகளில் காணப்படுகின்றன. இதன் எதிரிணை உப்பு நீர் சதுப்பு நிலம், இவை உயர் கடலோர உயிர்-வாழிடத்தின் அலை ஏற்ற மண்டலத்தில் காணப்படும். இது கடல் நீரால் வழக்கமாக சூழ்ந்திருக்கும். கடல் நீரில் அடிக்கடி பாயும் உவர்ச் சதுப்புநிலத்தைப் போலல்லாமல், நன்னீர் சதுப்பு நிலங்கள் அவற்றின் நீரின் பெரும்பகுதியை மேற்பரப்பு நீரிலிருந்து பெறுகின்றன.  

நன்னீர் சதுப்பு நிலங்கள் என்பவை நன்னீர் சதுப்பு நிலங்கள் அதிக உற்பத்தி திறன் கொண்டவை, எனவே தாவரங்களின் பெரிய பல்லுயிர் பெருக்கத்தை ஆதரிக்க முடியும். நன்னீர் சதுப்பு நிலத்தின் கட்டமைப்பை தீர்மானிப்பதில் தாவரங்கள் ஒரு முக்கிய அங்கமாகும். ஒரு நன்னீர் சதுப்பு நிலத்தில், வளர்ந்து வரும் தாவரங்கள், மிதக்கும் தாவரங்கள், மிதக்கும் இலைகள் மற்றும் நீரில் மூழ்கியுள்ள தாவரங்கள் ஆகியவை இருக்கும்.  
நன்னீர் சதுப்பு நிலங்களில் உள்ள முதன்மை தாவரங்கள் வளர்ந்து வரும் தாவரங்களாகும். வளர்ந்து வரும் தாவரங்கள் மென்மையான தண்டுகளைக் கொண்ட தாவரங்கள் மற்றும் நிறைவுற்ற மண்ணில் வாழ மிகவும் ஏற்றவை.  

## பல்லுயிர்த்தன்மை

நன்னீர் சதுப்புநிலங்கள் பல்லுயிர்த்தன்மையை ஊக்குவிக்கின்றன. இதனால் பல வகையான விலங்குகள் தங்கள் வாழ்க்கைச் சுழற்சியின் ஒரு கட்டத்தில் நன்னீர் சதுப்பு நிலங்களை வாழ்விடமாகப் பயன்படுத்துகின்றன. பறவைகள், நீர்நிலவாழ் உயிரினங்கள், ஊர்வன, மீன்கள் மற்றும் மிகச்சிறிய-முதுகெலும்பற்ற உயிரினங்கள் ஆகியவை நன்னீர் சதுப்பு நிலங்களில் காணப்படுகின்றன.  

பறவைகள் கூடு கட்டுவதற்கும் நன்னீர் சதுப்பு நிலங்களைப் பயன்படுத்துகின்றன. வாத்து, நாமக்கோழி, அன்னம், பாடும் பறவைகள், மற்றும் கருப்பு வாத்து போன்றவை இங்கு பொதுவாக காணப்படும் இனங்கள். எனினும் ஆழமற்ற சதுபுநிலங்களில் மீன்கள் இருப்பதில்லை. ஆனால் ஆழமான நிலங்கள் பல இனங்களுக்கு வீடாக இருக்கின்றன. அல்லி, அலையாத்தி போன்றவையும் பொதுவாக காணப்படும் சில தாவரங்கள் ஆகும்.  

புளோரிடா எவர்கிலேட்ஸ் உலகம் முழுவதிலும் உள்ள மிகப்பெரிய தொடர்ச்சியான நன்னீர் சதுப்பு நிலத்தை பிரதிநிதித்துவப்படுத்துகிறது. புளோரிடாவின் தென்முனையில் உள்ள இக்காட்டின் பரப்பு 4,200 சதுரமைல்கள்.  

## இதனையும் காண்க
- சுந்தரவனக்காடுகள்
- பிச்சாவரம்
- பள்ளிக்கரணை சதுப்புநிலம்

## படக்காட்சிகள்
# அர்வாடோ

**அர்வாடோ** (Arvato) என்பது செருமானிய சேவைக்குழுமம் ஆகும். இதன் தலைமை அலுவலகம் செருமனியின் குடேர்சுலோவில் அமைந்துள்ளது. இது ஒரு உலகளாவிய குழுமம் ஆகும். வாடிக்கையாளர்களின் தேவைகள், தகவல் தொழில் நுட்பம் போக்குவரத்து மற்றும் நிதியம் தொடர்பான சேவைகளை இந்தக் குழுமம் செய்கிறது. பெர்ட்டல்ஸ்மன் குழுமத்தின் எட்டு பிரிவுகளில் ஒன்று அர்வாடோ ஆகும்.  

பெர்ட்டல்ஸ்மன் என்ற குழுமத்தின் அச்சடிப்பு வேலை தொழிற்சாலைப் பணிகள் ஆகியவற்றை இந்தக் குழுமம் தொடங்கியது. 1999இல் ஆர்வாடோ என்று பெயர் சூட்டினார்கள். இதில் 68463 ஊழியர்கள் பணி செய்கிறார்கள். 3.84 பில்லியன் யூரோக்கள்  
மதிப்பளவில் மொத்த வரவு செலவு ஆகிறது.  

## மேற்கோள்
# சோடியம் மெத்தேன்தயோலேட்டு


**சோடியம் மெத்தேன்தயோலேட்டு** *(Sodium methanethiolate)* என்பது CH<sub>3</sub>NaS என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். மீத்தேன்தயோலின் இணை காரமான இச்சேர்மத்தை சோடியம் தயோமெத்தாக்சைடு என்றபெயராலும் அழைப்பர். வெண்மை நிறத் திண்மமாக வணிக முறையில் இது கிடைக்கிறது. வலிமையான மின்னணு மிகுபொருளாக செயல்படும் இதைப் பயன்படுத்தி மெத்தில்தயோயீத்தர்கள் தயாரிக்க முடியும். சோடியமீத்தேன்தயோலேட்டு ஈரக்காற்றில் நீராற்பகுப்பு அடைந்து மீத்தேனெத்தியோலை உருவாக்குகிறது. மெல்லிய துர்நாற்றம் வீசும் சேர்மமாக இது காணப்படுகிறது.
# எர்பெர்ட்டு குரோலி

**எர்பெர்ட்டு குரோலி** (Herbert David Croly 23 சனவரி 1869—மே 17 1930) என்பவர் அமெரிக்காவின் முற்போக்குச் சிந்தனையாளர், கல்வியாளர், இதழாளர் ஆவார். இருபதாம் நுற்றாண்டின் தொடக்கத்தில் தி நியூ ரிபப்ளிக் என்ற இதழைத் தொடங்கியவர். இவருடைய அரசியல் கொள்கைகளும் கருத்துக்களும் தியோடோர் ரூஸ்வெலட் போன்ற தலைவர்களையும் அமெரிக்க நீதிபதி லேர்னர்ட் ஹாண்ட், அமெரிக்க சுப்ரிம் கோர்ட்டு நீதிபதி பெலீக்சு பிராங்க்பர்டர் போன்றோரையும் கவர்ந்தன.  

தி பிராமிஸ் ஆப் அமெரிக்கன் லைப் (1909) என்ற இவர் எழுதிய புத்தகம், அமெரிக்க அரசியல் வரலாற்றில் சிறந்ததாகக் கருதப்படுகிறது. அலெக்சாண்டர் ஆமில்டன், தாமஸ் ஜெப்பர்சன் ஆகியோரின் சனநாயகத் தன்மை, திறமை வாய்ந்த அரசு ஆகியவற்றைப் பாராட்டியது இந்தப் புத்தகம். அமெரிக்கவுக்கு வலிமையான படை, கடற் படை தேவை என்றும் அமெரிக்காவை வலிமையான நாடாக்க வேண்டும் என்றும் இந்த நூலில் எழுதியிருந்தார்.  

'தாராளக் கோட்பாடு என்பது முதலாளியக் கொள்கைக்கு எதிரான நிலைப்பாட்டுக்கு உகந்தது இல்லை' என்னும் கருத்தைக் குரோலி மறுத்தார். கூலிக்காக வேலை என்பது உரிமையின்பாற் பட்டது அன்று எனவும் கருதினார். சமூக இழிவுகளைத் துடைப்பதற்காகச் சமூக நலத்திட்ட சட்டங்கள் இயற்றுவதை எதிர்த்தார். குரோலியின் தாராளக் கருத்துக்கள் அமெரிக்க குடியரசுக் கட்சியின் கொள்கையோடு இயைந்து இருந்தன.  

## மேற்கோள்
# சோடியம் புரோப்பனோயேட்டு


**சோடியம் புரோப்பனோயேட்டு** *(Sodium propanoate)* என்பது Na(C<sub>2</sub>H<sub>5</sub>COO) என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். சோடியம் புரோப்பியோனேட்டு என்ற பெயராலும் இச்சேர்மத்தை அழைப்பர். புரோப்பியோனிக் அமிலத்தினுடைய சோடியம் உப்பு சோடியம் புரோப்பனோயேட்டு எனப்படுகிறது. வெண்மை நிறப் படிகங்களாகக் காணப்படும் இச்சேர்மம் ஈரக்காற்றிலுள்ள நீரை உறிஞ்சும் நீருறிஞ்சியாகக் கருதப்படுகிறது.  
## தயாரிப்பு
புரோப்பியோனிக் அமிலத்துடன் சோடியம் கார்பனேட்டு அல்லது சோடியம் ஐதராக்சைடு சேர்த்து வினைபுரியச் செய்தால் சோடியம் புரோப்பனோயேட்டு உருவாகிறது.  
## பயன்கள்
ஐரோப்பிய யூனியன், அமெரிக்கா, ஆத்திரேலியா, நியூசிலாந்து போன்ற நாடுகளில் உணவு பாதுகாப்புப் பொருளாக சோடியம் புரோப்பனோயேட்டு பயன்படுத்தப்படுகிறது. ஐரோப்பாவில் அனுமதிக்கப்படும் உணவு கூட்டுப்பொருட்களுக்கு வழங்கப்படும் எண் இதற்கு இ281 என வழங்கப்பட்டு அனுமதிக்கப்பட்டுள்ளது. அடுமனை தொழிலில் ரொட்டி உற்பத்தியில் வார்ப்பு தடுப்பியாக இதைப் பயன்படுத்துகிறார்கள்.
# எழிலகம்


**எழிலகம்** (*Ezhilagam*) தமிழ்நாட்டு அரசுக்குச் சொந்தமான ஐந்தடுக்குக் கட்டிடமாகும். இது சென்னைச் சேப்பாக்கப் பகுதியில் சென்னை பல்கலைக்கழகத்திற்கு எதிரில், காமராசர்ச் சாலையில் அமைந்துள்ளது. இதில் முக்கிய அரசுத் துறை அலுவலகங்கள் அமைந்துள்ளன.  

## அமைந்துள்ள முக்கியத் துறை அலுவலகங்கள்
இவ்வளாகத்தில் கீழ்க்கண்ட துறைகளின் அலுவலகங்கள் அமைந்துள்ளன.  
- நில நிருவாகம்
- பிற்படுத்தப்பட்டோர் நல இயக்குநரகம்
- மாநிலத் திட்ட ஆணையம்
- பொது விநியோகம் மற்றும் நுகர்வோர்ப் பாதுகாப்பு
- வணிக வரி
- பிற்படுத்தப்பட்டோர் மற்றும் சிறுபான்மையோர் நல வாரியம்
- வருவாய் நிருவாக ஆணையரகம்

## விபத்து
2010 சூன் 15 அன்று இக்கட்டிடத்தின் மூன்றாவது தளத்தில் தீப்பற்றியது. மின்கசிவே இத்தீவிபத்துக்குக் காரணமெனக் கருதப்பட்டது. 45 நிமிடங்களுக்குப் பின் தீ முழுவதுமாக அணைக்கப்பட்டது. இவ்விபத்தில் எவரும் காயமடையவில்லை.
# நீரினுள் நோக்கி



File:| Acquascope in use  
**நீரினுள் நோக்கி** (*Aquascope*, குளியல்கருவி என்றும் அழைக்கப்படுகிறது) என்பது ஒரு நீருக்கடியில் பார்க்கும் சாதனம் ஆகும். நீருக்கடியிலுள்ள உலகத்தை  ஒரு படகிலிருந்து பார்க்கப் பயன்படுத்தப்படுகிறது. நீரின்  மேற்பரப்பில் கண்ணைக் கூசும் வெளிச்சம் இருப்பதால் நீரினுள் நோக்கி  நீருக்கடியில் தெளிவாகப் பார்க்க உதவுகிறது. கடற்திட்டுகள், மூழ்கிய படகுகள், செக்கி வட்டுகள் ஆகியவற்றைக் காணவும், ஆய்வு செய்யவும் உதவுகிறது. ஆறுகள், ஏரிகள் மற்றும் கடல்களின் அடியில் வாழும் தாவரங்கள், உயிரினங்களின் வாழ்விடங்களைப் பார்ப்பதற்கு இது ஆய்வியல் கருவியாகப் பயன்படுத்தப்படுகிறது..  

இக்கருவியின் மேம்பட்ட வடிவமானது, **நீரடித் தொலைநோக்கி**  என்ற பெயரில் 1845 இல் சாரா மாத்தர் (Sarah Mather) என்பவரால் காப்புரிமை (யு.எஸ். காப்புரிமை எண் 3,995) பெறப்பட்டது. கடலில் செல்லும் கலங்களிலிருந்து கடலின் ஆழத்தை ஆராய்ந்து பார்க்க உதவியது. கப்பலிலிருந்து அது தண்ணீரில் மூழ்கக்கூடிய கண்ணாடி குடுவையில் கற்பூரத்தைலம் பயன்படுத்தப்பட்ட  விளக்குடன் கடலின் கீழே சென்று பரிசோதனை செய்ய உதவியது. 1864 இல் சாரா மாத்தர் தனது கருவியை மேலும் மேம்படுத்தினார் (யுஎஸ் காப்புரிமை எண். 43,465) இது போருக்கான நீர் மூழ்கி கப்பலைக் கண்டறியப் பயன்பட்டது.
# குருங்கலூர்


இந்தியா-தமிழ்நாடு  மாநிலத்தில்  அரிமளம் வருவாய்  ஒன்றியத்தில்  குருங்கலூர் கிராமம் உள்ளது.  

## மக்கள் தொகை
2001 மக்கள் தொகை கணக்கெடுப்பின்படி, கிராமத்தின்  மொத்த மக்கள் தொகை  
1244 ஆகும்.  இதில் ஆண்கள் 578 பேரும், பெண்கள் 666 பேரும் உள்ளனர்.  மொத்த  
மக்கள் தொகை 678 பேர் கல்வி அறிவு பெற்றவர்கள்  ஆவர்.  

## மேற்பார்வை
# வெளிவயல்


**வெளிவயல்** (*Velivayal*) இந்தியா-தமிழ்நாடு புதுக்கோட்டை மாவட்டம் ஆவுடையார் கோயில் வருவாய் ஒன்றியத்திலுள்ள கிராமமாகும்  

## மக்கள் தொகை
2001 மக்கள் தொகை கணக்கெடுப்பின்படி, வெளிவயல் கிராமத்தின்  
மொத்த  மக்கள்  தொகையில் 831 ஆகும்.  இதில் ஆண்கள் 406 பேரும், பெண்கள் 425 பேரும் உள்ளனர். மொத்த மக்கள் தொகையில் 485 பேர் கல்வி அறிவு பெற்றவர்கள் ஆவர்.
# கோத்திரப்பட்டி



இந்தியா-தமிழ்நாடு மாநிலம், புதுக்கோட்டை மாவட்டம், அன்னவாசல் வருவாய்  வட்டத்தில் ** கோத்திரப்பட்டி** கிராமம் உள்ளது.  

## மக்கள் தொகை
2001 மக்கள் தொகை கணக்கெடுப்பின்படி,  
கோத்திரப்பட்டி கிராமத்தின்  
மொத்த மக்கள் தொகை 3348  ஆகும். இதில் ஆண்கள் 1667 பேரும், பெண்கள் 1681 பேரும் உள்ளனர்.  
மொத்த மக்கள் தொகையில் 1973 பேர் கல்வி அறிவு பெற்றவர்கள் ஆவர்.  

## மேற்பார்வை
# பசப்பா தனப்பா ஜாட்டி


**பசப்பா தனப்பா ஜாட்டி **  (10 செப்டம்பர் 1913 – 7 சூன் 2002) இந்தியாவின் ஐந்தாவது குடியரசு துணைத்தலைவராக  1974 முதல் 1979 வரை பதவியிலிருந்தார். இவர் இந்தியாவின் இடைக்கால குடியரசுத்தலைவராக 11 பெப்ரவரி 25 முதல் சூலை 1977 வரை செயல்பட்டார். மென்மையானப் போக்கை கடைப்பிடித்த ஜாட்டி கீழ்மட்ட அளவிலிருந்து, அதாவது  இவர் தொடக்கத்தில் ஒரு நகராட்சி உறுப்பினராக இருந்து ஐந்து தசாப்த காலமாக பலதரப்பட்ட அரசியல் வாழ்க்கையில் இந்தியாவின் இரண்டாவது பெரிய பதவியை அடைந்தார்.  

## மத செயல்பாடுகள்
இவர் தீவிர மத நம்பிக்கை கொண்டவர்,  பசவ சமிதி அமைப்பினை தொடங்கி அதன் நிறுவனர் தலைவராக இருந்தார். இது ஒரு மத அமைப்பு, 12-ஆம் நூற்றாண்டினைச் சார்ந்த துறவி, தத்துவஞானி மற்றும் வீர சைவ  மதத்தினை சீர்திருத்திய  பசவஸ்வராவின் கருத்துகளை உபதேசம் செய்யும் மத அமைப்பாகும் .  பசவ சமிதி 1964 இல் நிறுவப்பட்டது, இது வீர சைவம் மற்றும் சாரணாஸ் குறித்து பல்வேறு புத்தகங்களை வெளியிட்டது. இவர் மேலும் சமூக நடவடிக்கைகளில் ஈடுபட்டுள்ள நிறுவனங்களில் அக்கறை கொண்டிருந்தார் .  

## மேலும் பார்க்க
- கர்நாடக முதலைமைச்சர்களின் பட்டியல்
- இந்திய மாநில ஆளுனர்
- இந்திய மாநிலங்களினர் ஆளுனர்  பட்டியல்
# மேல் செங்கம்



**மேல் செங்கம்** (*Mel-chengam*) இந்தியாவின் தமிழ்நாட்டில் திருவண்ணாமலை மாவட்டத்தில் உள்ள ஒரு பேரூராட்சி ஆகும். பெங்களூரு நெடுஞ்சாலையில் மாவட்டத்திற்குள் நுழையும் போது இதுவே முதல் இடமாக உள்ளது.  

## மக்கள் தொகை விவரம்
மேல்செங்கம் கிராமத்தில் 2011 மக்கள் தொகை கணக்கெடுப்பின்படி 2101 பேர் உள்ளனர், இதில் 1063 பேர் ஆண்கள் மற்றும் 1038 பேர் பெண்கள்.  

மேல்செங்கம் கிராமத்தில் 0-6 வயதுடைய குழந்தைகளின் மக்கள் தொகை 248 ஆகும், இது கிராமத்தின் மொத்த மக்கள் தொகையில் 11.80% ஆகும். மேல்செங்கம் கிராமத்தின் சராசரி பாலின விகிதம் 976 ஆகும், இது தமிழ்நாட்டின் மாநில சராசரியான 996 ஐ விடக் குறைவு. மக்கள் தொகை கணக்கெடுப்பின்படி மேல்செங்கத்தின் குழந்தை பாலின விகிதம் 1102 ஆகும், இது தமிழ்நாட்டின் சராசரியான 943 ஐ விட அதிகம்.  

மேல்செங்கம் கிராமத்தின் எழுத்தறிவு விகிதமானது தமிழ்நாட்டின் எழுத்தறிவு விகிதத்துடன் ஒப்பிடும் போது குறைவாக உள்ளது. 2011 ஆம் ஆண்டில், மேல்செங்கம் கிராமத்தின் எழுத்தறிவு விகிதம் 67.30% ஆக இருந்தது, இதே நேரத்தில் தமிழ்நாட்டின் எழுத்தறிவு விகிதம் 80.09% ஆக இருந்தது. மேல்செங்கத்தில் ஆண்களின் எழுத்தறிவு விகிதம் 75.45% ஆகவும், பெண்களின் எழுத்தறிவு விகிதம் 58.81% ஆகவும் உள்ளது.
# பிருதூர்



**பிருதூர்** (*Birudur*) தமிழ்நாடு, திருவண்ணாமலை மாவட்டம் வந்தவாசி தாலுக்காவில் அமைந்துள்ள கிராமமாகும்.  

## இடம்
மாநில நெடுஞ்சாலை 115 இல் வந்தவாசி மற்றும் மேல்மருவத்தூர் இடையே பிருதூர் அமைந்துள்ளது. இங்கிருந்து 3 கி. மீ., தொலைவில் வந்தவாசி உள்ளது. சென்னை (113 கி. மீ.,) தொலைவில் இணைக்கப்பட்டுள்ளது.  

## மக்கள் தொகை
2001 ஆம் ஆண்டு இந்திய மக்கள் தொகை கணக்கெடுப்பின்படி, பிருதூர் மக்கள் தொகை 1521 ஆகவும் 364 குடும்பங்களும் உள்ளது. ஒரு பாலின விகிதம் (பெண்களின் எண்ணிக்கை/1000 ஆண்களுக்கு) 1012 ஆகும். குழந்தை பாலின விகிதம் 1231 ஆக உள்ளது. இது தேசிய சராசரியை விட 944 அதிகம். இங்கு முக்கிய மதங்கள் சமண மற்றும் இந்து மதத்தினர் வசிக்கின்றனர்.  
**'''பிருதூர்: 2001 மக்கள் தொகை கணக்கெடுப்பின்படி'''**

| மொத்த மக்கள் தொகை | 1521 | 756 | 765 | 100 |  |
| --- | --- | --- | --- | --- | --- |
| குழந்தை மக்கள் தொகை (0-6) | 174 | 78 | 96 | 12.92 |  |
| மக்கள் தொகை (கல்வி அறிவு) | 995 | 562 | 433 | 73.87 |  |
| தொழிலாளர்கள் மக்கள் தொகை | 656 | 422 | 234 | 43.13 | } |
# களைப்பு

**களைப்பு** (*Fatigue*) என்பது, ஒரே வேலையினைத் தொடர்ந்து செய்யும் போது சில காலத்தில் அந்த வேலையைச் செய்ய ஆர்வம் குறைந்து அந்த வேலையைக் கைவிடத் தோன்றும் மனம் சார்ந்த மற்றும் உடல் சார்ந்த ஒரு நிலையாகும்.  

## வகைகள்
களைப்பு **உடல் களைப்பு**, **மனக் களைப்பு** என இரண்டு வகைப்படும்.  

### உடல் களைப்பு
உடல் வேலை செய்யும் போது அதற்குத் தேவையான சக்தியைத் திசுக்கள் பிராண வாயு, உணவுப் பொருள்கள் மூலம் பெறுகின்றன. பெற்றதை அந்தந்த உறுப்புகளுக்கு அனுப்புகின்றன. சக்தியைப் பயன்படுத்திய பின் நச்சுத் தன்மையுள்ள கழிவுப் பொருள்களாக வெளியாகின்றன. அவை குருதியில் கலந்து உறுப்புகளைச் செயலை குறைக்கச் செய்வதே **உடல் களைப்பு** எனப்படுகிறது. உடல் களைப்பினை **எர்கோகிராப்** என்ற கருவி மூலம் ஆராயலாம்.  

### மனக் களைப்பு
மனம் தொடர்ச்சியாகக் கடுமையான வேலையைச் செய்வதால் மனதில் ஏற்படும் மாற்றத்தின் விளைவே மனக் களைப்பு ஆகும். உடல் களைப்பானது மனக் களைப்பையும் ஏற்படுத்தவல்லது.  

## காரணங்கள்
தனிமை, தோல்வி, இழப்பு, பொருளாதார நெருக்கடி, வேலைப்பளு, அதிக உடற்பயிற்சி, குறைவான உறக்கம் போன்றவை களைப்புக்கான முக்கியக் காரணங்கள் ஆகும். முதுமை, கர்ப்பக் காலம், வாழ்க்கை முறை, உடல் பருமன், சுற்றுச்சூழல், மது அருந்துவது, புகை பிடிப்பது, பசிக் குறைவு, அதீதப் பசி போன்றவையும் காரணங்களே.
# கோவலன் பொட்டல்

**கோவலன் பொட்டல்** எனும் இடம் மதுரையின் பழங்காநத்தம் பகுதியில் **மாடக்குளம்** கிராமத்தில் அமைந்துள்ளது. இங்கு தமிழ்நாடு அரசு தொல்லியல் துறையினர் 1980ம் ஆண்டில் அகழ்வாய்வு நடத்தியது. அகழ்வாராய்ச்சியில் முதுமக்கள் தாழிகள், சுமார் 2000 ஆண்டுகளுக்கு மேல் பழமையான மனித எலும்புக்கூடுகள், சங்க காலச் செப்புக்காசுகள் ஆகியவை கண்டெடுக்கப்பட்டன. தமிழ்நாட்டில் உள்ள பாதுகாக்கப்பட்ட நினைவுச்சின்னங்களில் கோவலன் பொட்டலும் ஒன்றாகும்.  

## பெயர்க் காரணம்
சிலப்பதிகாரத்தில் வரும் கண்ணகியின் கணவன் கோவலன் மீது, பாண்டிய மன்னனின் பட்டத்தரசி கோப்பெருந்தேவியின் கால் சிலம்பினை திருடியதாக வீண் பழி சுமத்தப்பட்டதை தீர விசாரணை செய்யாத பாண்டிய மன்னன் நெடுஞ்செழியன், கோவலனின் தலையை வெட்ட ஆணையிட்டான். மதுரை பழங்காநத்தம் பகுதியில் அமைந்த பொட்டலில் கோவலனின் தலை வெட்டப்பட்டதால், பிற்காலத்தில் அவ்விடம் கோவலன் பொட்டல் என்றாயிற்று என்று கூறப்படுகிறது..
# கோவிந்தபுரம், அரியலூர்



**கோவிந்தபுரம்** (*Govindapuram*) என்பது இந்தியா தமிழ்நாடு மாநிலத்தின் அரியலூர்  மாவட்டத்திலுள்ள ஒரு சிற்றூர் ஆகும்.  

## அமைவிடம்
கடல் மட்டத்திலிருந்து சுமார் 126.35 மீ. உயரத்தில், என்ற புவியியல் ஆள்கூறுகள் கொண்டு கோவிந்தபுரம் அமையப் பெற்றுள்ளது.  

## மக்கள் தொகை
2011 இந்திய மக்கள் தொகைக் கணக்கெடுப்பு அடிப்படையில், கோவிந்தபுரம் கிராமத்தின் மொத்த மக்கள் தொகை 4,996 ஆகும். இதில் ஆண்கள் 2,502 பேரும், பெண்கள் 2,494 பேரும் உள்ளனர்.
# 1627 இல் இந்தியா


இந்த பட்டியலில் நிகழ்வுகள் இந்தியாவில் ஆண்டு 1627.  

## நிகழ்வுகள்
- இரண்டாம் இப்ராஹிம் அடில் ஷா மரணத்தைத் தொடர்ந்து கர்நாடகாவின் பிஜாப்பூரின் ஆட்சியாளராக முகம்மது அதில் ஷா ஆனார்

- கோல் கோம்பாஸ் கட்டிமுடிக்கப்பட்டது, கர்நாடகா

## மரணங்கள்
- முதலாம் அப்துல் ரஹிம் கான்-கானா கவிஞர் (1556 இல் பிறந்தார்)

- இரண்டாம் இப்ராஹிம் ஆதில் ஷா, பின்ஜா  பின்னால் பிஜப்பூர் சுல்தானிய மன்னர் (1556 இல் பிறந்தார்)

## மேலும் காண்க
# குணவீர பண்டிதர்

**குணவீர பண்டிதர்** 12-ஆம் நூற்றாண்டில் சோழ நாட்டில் வாழ்ந்த சமணப் புலவர். சோழ அரசன் திரிபுவனதேவன் என்னும் இரண்டாம் குலோத்துங்கன் காலத்தைச் சேர்ந்தவர். தொண்டை நாட்டில் களத்தூரில் பிறந்தவர்.  

## எழுதிய நூல்கள்

நேமிநாதம் என்னும் இவரது தமிழ் இலக்கண நூல் சமண சமயத்தினர் போற்றி வணங்கும் தீர்த்தங்கரர்களில் இருபத்திரெண்டாந் தீர்த்தங்கரரான "நேமிநாத தீர்த்தங்கரர்" என்பவரின் பெயரால் எழுதப்பட்டது. இவர் எழுதிய மற்றொரு நூல் வெண்பாப் பாட்டியல் என்று அழைக்கப்படும் வச்சணந்திமாலை என்னும் பாட்டியல் நூல். வச்சணந்தி முனிவர் இவரது ஆசிரியர். இவர் பெயரால் இந்த நூல் செய்யப்பட்டது.  

## சிறப்பு
நேமிநாத உரைப் பாயிரத்தில், "வளமலிகளந்தை வச்சணந்தி முனிவரன் கொள்கையின் வழாக் குணவீர பண்டிதன்" என வருவதால் குணவீர பண்டிதருக்கு வச்சணந்தி முனிவர் ஆசிரியராக இருத்தல் வேண்டும் என்பதும், இவர் ஆசிரியரிடம் பேரன்புடையவர் என்பதும் புலப்படுகின்றது.  

## ஒழுக்கமும் புலமையும்
வெண்பாப் பாட்டியலின் பாயிரவுரையிலே, "கற்றவர் புகழும் களந்தையென் பெரும்பதி- குற்றமில் வாய்மைக் குணவீர பண்டிதன்" என வருவதால் குணவீர பண்டிதருடைய ஒழுக்கச் சிறப்பும் புலமைச் சிறப்பும் விளங்குகின்றன.